《游法济寺》
宋代·李新

俯槛微歌猛虎行，暮楼钟铁又铮铮。
好将石剑磨三伏，自有巴猿报五更。
种竹养茶家计薄，依山临水国风法。
张王左道曹刘战，只此只园不识兵。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。